
GULBENES NOVADA PAŠVALDĪBAS DOMES LĒMUMS
Gulbenē
	2026.gada 27.augustā
	                                  Nr. GND/2026/

	
	                                  (protokols Nr. ; .p.)



Par nekustamā īpašuma Lizuma pagastā ar nosaukumu “Ogumala”
pircēja apstiprināšanu
[bookmark: _Hlk162001289]Gulbenes novada pašvaldības dome 2026.gada 26.februārī pieņēma lēmumu Nr. GND/2026/94 “Par nekustamā īpašuma Lizuma pagastā ar nosaukumu “Ogumala” atsavināšanu” (protokols Nr. 4; 20.p.), ar kuru nolēma nodot atsavināšanai Gulbenes novada pašvaldībai piederošo starpgabalu - zemes vienību ar kadastra apzīmējumu 50720020051 1,17 ha platībā, kas ietilpst nekustamā īpašuma Lizuma pagastā ar nosaukumu “Ogumala”, kadastra numurs 5072 002 0071 (turpmāk – Nekustamais īpašums) sastāvā, un uzdeva Gulbenes novada pašvaldības īpašuma novērtēšanas un izsoļu komisijai organizēt nekustamā īpašuma novērtēšanu un nosacītās cenas noteikšanu un iesniegt to apstiprināšanai Gulbenes novada pašvaldības domes sēdē. 
Gulbenes novada pašvaldības dome 2026.gada 28.maijā pieņēma lēmumu Nr. GND/2026/392 “Par nekustamā īpašuma Lizuma pagastā ar nosaukumu “Ogumala” nosacītās cenas un izsoles starp pirmpirkuma tiesīgajām personām noteikumu apstiprināšanu” (protokols Nr. 9; 47.p.) ar kuru nolēma apstiprināt Gulbenes novada pašvaldībai piederošā nekustamā īpašuma nosacīto cenu un izsoles starp pirmpirkuma tiesīgajām personām noteikumus, un noteikt, ka atsavināšanas procesu organizē un veic Gulbenes novada pašvaldības īpašuma novērtēšanas un izsoļu komisija Publiskas personas mantas atsavināšanas likumā noteiktajā kārtībā. Apstiprinātā nosacītā cena 8166 EUR (astoņi tūkstoši viens simts sešdesmit seši euro).
	Publiskas personas mantas atsavināšanas likuma 4.panta ceturtās daļas 1.punkts nosaka, ka atsevišķos gadījumos publiskas personas nekustamā īpašuma atsavināšanu var ierosināt zemes īpašnieks vai visi kopīpašnieki, ja viņi vēlas nopirkt zemesgrāmatā ierakstītu ēku (būvi), kas atrodas uz īpašumā esošās zemes, vai zemes starpgabalu, kas pieguļ viņu zemei; 37.panta pirmās daļas 4.punkts nosaka, ka pārdot publiskas personas mantu par brīvu cenu var, ja nekustamo īpašumu iegūst šā likuma 4.panta ceturtajā daļā minētā persona. Šajā gadījumā pārdošanas cena ir vienāda ar nosacīto cenu (8.pants); 37.panta piektā daļa nosaka, ka, ja nekustamo īpašumu pārdod par brīvu cenu šā likuma 4.panta ceturtajā daļā minētajām personām, institūcija, kas organizē nekustamā īpašuma atsavināšanu (9.pants), nosūta tām atsavināšanas paziņojumu.
[bookmark: _Hlk161953271]Gulbenes novada pašvaldība 2026.gada 5.jūnijā nosūtīja atsavināšanas paziņojumu Nr. GND/4.18/26/1932 zemes vienības ar kadastra apzīmējumu 50720020005, kas ietilpst nekustamā īpašuma “Taures”, Lizuma pagasts, Gulbenes novads, kadastra numurs 5072 002 0005, sastāvā, īpašniekam un atsavināšanas paziņojumu Nr. GND/4.18/26/1933 zemes vienības ar kadastra apzīmējumu 50720020047, kas ietilpst nekustamā īpašuma “Autoceļš P27”, Lizuma pagasts, Gulbenes novads, kadastra numurs 5072 002 0047, sastāvā, īpašniekam
Saskaņā ar Gulbenes novada pašvaldības domes 2026.gada 28.maijā lēmuma Nr. GND/2026/392 “Par nekustamā īpašuma Lizuma pagastā ar nosaukumu “Ogumala” nosacītās cenas un izsoles starp pirmpirkuma tiesīgajām personām noteikumu apstiprināšanu” (protokols Nr. 9; 47.p.) pielikuma “Gulbenes novada pašvaldības nekustamā īpašuma – Lizuma pagastā ar nosaukumu “Ogumala” izsoles starp pirmpirkuma tiesīgajām personām noteikumi” 1.9.punktu, noteikts, gadījumā, ja šo izsoles noteikumu 4.1.punktā noteiktajā termiņā ir saņemts viens pieteikums no pirmpirkuma tiesīgās personas, izsoli nerīko un ar šo personu (personām) slēdz pirkuma līgumu par atsavināmā Objekta pārdošanu par nosacīto cenu; 4.1.punktā noteikts, ka pieteikums par pirmpirkuma tiesību izmantošanu un šajos izsoles noteikumos noteiktie dokumenti dalībai izsolē iesniedzami Gulbenes novada Centrālajā pārvaldē līdz 2026.gada 4.augustam plkst.15.00.
[bookmark: _Hlk148365550]Līdz 2026.gada 4.augustam plkst.15:00 iesniegumu par pirmpirkuma tiesību izmantošanu iesniegusi (Gulbenes novada pašvaldībā saņemts 2026.gada 3.augustā un reģistrēts ar Nr. GND/2.7.6/26/1959-G) un nodrošinājuma naudu 816,60 EUR (astoņi simti sešpadsmit euro sešdesmit centi) apmērā samaksājusi pirmpirkuma tiesīgā persona - SIA “GULBENES MEŽA KONSULTĀCIJU UN DARĪJUMU CENTRS”, reģistrācijas numurs 43203003511, juridiskā adrese “Tauri”, Lizuma pagasts, Gulbenes novads, LV-4415, kura ir Gulbenes novada pašvaldībai piederošās zemes vienības ar kadastra apzīmējumu 50720020051 1,17 ha platībā – starpgabalam piegulošās zemes vienības ar kadastra apzīmējumu 50720020005, kas ietilpst nekustamā īpašuma “Taures”, Lizuma pagasts, Gulbenes novads, kadastra numurs 5072 002 0005, sastāvā, īpašnieks. SIA “GULBENES MEŽA KONSULTĀCIJU UN DARĪJUMU CENTRS”, reģistrācijas numurs 43203003511, juridiskā adrese “Tauri”, Lizuma pagasts, Gulbenes novads, LV-4415, īpašumtiesības uz nekustamo īpašumu “Taures”, Lizuma pagasts, Gulbenes novads, kadastra numurs 5072 002 0005, ir nostiprinātas Lizuma pagasta zemesgrāmatas nodalījumā Nr. 100000203099.
Pamatojoties uz Gulbenes novada pašvaldības īpašuma novērtēšanas un izsoļu komisijas 2026.gada 6.augusta sēdes lēmumu “Par nekustamā īpašuma Lizuma pagastā ar nosaukumu “Ogumala” atsavināšanas procesa organizēšanu” (protokols Nr. GND/2.7.2/26/17 (2.§)), tika sagatavota un SIA “GULBENES MEŽA KONSULTĀCIJU UN DARĪJUMU CENTRS”, reģistrācijas numurs 43203003511, juridiskā adrese “Tauri”, Lizuma pagasts, Gulbenes novads, LV-4415, nosūtīta izziņa norēķinam par Gulbenes novada pašvaldības nekustamo īpašumu Lizuma pagastā ar nosaukumu “Ogumala” (Gulbenes novada pašvaldībā reģistrēta 2026.gada 6.augustā ar reģistrācijas numuru GND/2.7.5/26/34).
Pirkuma maksa 2026.gada 11.augustā ir samaksāta pilnā apmērā.
Pašvaldību likuma 10.panta pirmās daļas 16.punkts nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu, savukārt šā likuma 10.panta pirmās daļas 21.punkts nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir pieņemt lēmumus citos ārējos normatīvajos aktos paredzētajos gadījumos.
Publiskas personas mantas atsavināšanas likuma 41.panta pirmā daļa nosaka, ka nekustamā īpašuma pirkuma līgumu atvasinātas publiskas personas vārdā paraksta attiecīgās atvasinātās publiskās personas lēmējinstitūcijas vadītājs vai viņa pilnvarota persona. 
Ņemot vērā Gulbenes novada pašvaldības īpašuma novērtēšanas un izsoļu komisijas 2026.gada 6.augusta sēdes lēmumu “Par nekustamā īpašuma Lizuma pagastā ar nosaukumu “Ogumala” atsavināšanas procesa organizēšanu”, protokols Nr. GND/2.7.2/26/17 (2.§), pamatojoties uz Pašvaldību likuma 10.panta pirmās daļas 16.punktu un 21.punktu, Publiskas personas mantas atsavināšanas likuma 4.panta ceturtās daļas 1.punktu, 37.panta pirmās daļas 4.punktu, 41.panta pirmo daļu, 47.pantu, un ņemot vērā Attīstības un tautsaimniecības komitejas un Finanšu komitejas apvienotās sēdes ieteikumu, atklāti balsojot: ar  balsīm “Par” ( ), “Pret” – , “Atturas” – , “Nepiedalās” – , Gulbenes novada pašvaldības dome NOLEMJ:
1. APSTIPRINĀT par Gulbenes novada pašvaldībai piederošā nekustamā īpašuma Lizuma pagastā ar nosaukumu “Ogumala”, kadastra numurs 5072 002 0071, kas sastāv no zemes vienības ar kadastra apzīmējumu 50720020051 1,17 ha platībā - starpgabala, pircēju SIA “GULBENES MEŽA KONSULTĀCIJU UN DARĪJUMU CENTRS”, reģistrācijas numurs 43203003511, juridiskā adrese “Tauri”, Lizuma pagasts, Gulbenes novads, LV-4415.
2. Trīsdesmit dienu laikā pēc pircēja apstiprināšanas slēgt nekustamā īpašuma pirkuma līgumu ar SIA “GULBENES MEŽA KONSULTĀCIJU UN DARĪJUMU CENTRS”, reģistrācijas numurs 43203003511, juridiskā adrese “Tauri”, Lizuma pagasts, Gulbenes novads, LV-4415, par šā lēmuma 1.punktā minētā nekustamā īpašuma pārdošanu par nosacīto cenu 8166 EUR (astoņi tūkstoši viens simts sešdesmit seši euro).
3. Lēmuma izpildi Gulbenes novada pašvaldības īpašuma novērtēšanas un izsoļu komisijai.

Pamatojoties uz Administratīvā procesa likuma 76.panta otro daļu, 79.panta pirmo daļu, 188.panta pirmo un otro daļu un 189.pantu, šo lēmumu viena mēneša laikā no tā spēkā stāšanās dienas var apstrīdēt Gulbenes novada pašvaldības domē vai uzreiz pārsūdzēt Administratīvās rajona tiesas attiecīgajā tiesu namā pēc pieteicēja adreses vai nekustamā īpašuma atrašanās vietas. Administratīvais akts, saskaņā ar Administratīvā procesa likuma 70.panta pirmo daļu, stājas spēkā ar brīdi, kad tas paziņots adresātam. Veids, kādā administratīvo aktu paziņo adresātam — rakstveidā, mutvārdos vai citādi — , neietekmē tā stāšanos spēkā.

Gulbenes novada pašvaldības domes priekšsēdētājs 					N. Mazūrs

